
Nyilvános ülésen tárgyalandó!

Napirend száma: ………. 

Budapest Főváros XIV. Kerület Zugló Önkormányzata
Képviselő-testülete
2021. december 16-i ülésére

Tisztelt Képviselő-testület!
Tárgy: Az önkormányzat tulajdonában álló helyiség bérbeadása 
(Budapest XIV. kerület Egressy út 178/G (hrsz.: 31484/593))

I. Előzmények
Az ingatlan leírása

A Budapest XIV. kerület, Egressy út 178/G szám alatti, ingatlan nyilvántartás szerint 31484/593 hrsz-ú, 11.735 m2 alapterületű kivett iskola megnevezésű ingatlan, 3.313 m2 alapterületű iskolaépület található, mely a Budapest Főváros XIV. Kerület Zugló Önkormányzata tulajdonát képezi. (1 sz. melléklet – tul.lap)

Mint ismert, a tárgyi ingatlanra vonatkozóan a Budapesti Kommunikációs és Üzleti Főiskola jogutódja, a Budapesti Metropolitan Egyetem bérleti jogviszonya 2020. augusztus 31. napjával megszűnt. A volt bérlő, mint jogcím nélküli használó a bérleményt továbbra is birtokában tartja, az ingatlan használatáért használati díjat fizet. 

A fentiek mellett a Budapest Főváros XIV. Kerület Zugló Önkormányzata Képviselő-testülete 184/2021.(V.4.) önkormányzati határozatával, a Budapest Főváros XIV. Kerület Zugló Önkormányzata tulajdonát képező ingatlan bérbeadásra történő kijelöléséről döntött. 

A tulajdonos Zugló Önkormányzatának Gazdasági Bizottsága 53/2021. (IX.2.) határozatával a hirdetményben meghirdetett Budapest XIV. kerület, Egressy út 178/G (hrsz.: 31484/593) szám alatti önkormányzati tulajdonú helyiségre vonatkozóan oktatási tevékenység céljára, határozatlan időtartamra, a feltételként előírt felmondási idővel, a bérleti szerződés tervezetét jóváhagyta (2. sz melléklet – hirdetmény; 3 sz. melléklet – GB bizottsági határozat).

Bérleti díj megállapítása

A Budapest Főváros XIV. Kerület Zugló Önkormányzata tulajdonában álló helyiségek bérbeadásáról szóló 13/2020. (V.12.) számú önkormányzati rendelet (továbbiakban: Rendelet) 36. § (1) bekezdése alapján, a helyiség bérleti díja egy fél évnél nem régebbi, értékbecslő által készített értékbecslés alapján került megállapításra. Az így számított bérleti díj az általános forgalmi adót nem tartalmazza. A helyiség értékbecslő által megállapított minimális bérleti díjának összege 5.300.000,- Ft + Áfa/hó. (4. sz. melléklet – bérleti díj realitás vizsgálat)
Tájékoztatjuk a Tisztelt Képviselő-testületet, hogy a Zuglói Zrt. a bérleti szerződés tervezetéről szóló bizottsági jóváhagyáshoz szükséges előterjesztésben ismertette a tárgyi ingatlanra vonatkozó hirdetményben szereplő alap bérleti díjat, valamint annak tényét, hogy három pályázóból a Budapesti Metropolitan Egyetem és Zeg-Zug Waldorf Egyesület a bérbeadástól visszaléptek. 
Egy pályázat maradt érvényben, így a bérbeadási eljárás folytatásaként árversenyre nem került sor.
Pályázó:
(5. sz. melléklet – bérbevételi ajánlat + civil szervezetek jegyzéke)
Ezer Gyerek Egyesület (képviseli: Niedermüller Anna)

Székhely: 1023 Budapest, Rómer Flóris u. 43/B tetőszint/1
Tevékenység: oktatási tevékenység 

Adószám: 18285226-1-41

Ajánlott bérleti díj: 5.300.000. Ft +ÁFA/hó
A Közép-Pesti Tankerületi Központ megkereséssel fordult Zugló Önkormányzata Polgármesteréhez a Szent István Király Szakgimnázium elhelyezésével kapcsolatosan a jelenleg használt Intézmény bővítése tárgyában tartó kivitelezési munkálatok idejére, 5.300.000.-Ft+áfa bérleti díj megfizetésének vállalásával (6.sz. melléklet – Közép-Pesti tankerületi Központ megkeresése)

II. Vélemények
Hatáskör
A döntés meghozatala a Rendelet 2.§ (1) bekezdése alapján a Képviselő-testület hatáskörébe tartozik. 

A tárgyalási eljárást lezáró előzetes megállapodás alapján kidolgozott bérleti szerződéstervezet jóváhagyása a Rendelet 17.§-a alapján a Gazdasági Bizottság hatáskörébe tartozik
Zuglói Zrt. véleménye: A hirdetményben meghirdetett feltételeknek megfelelően kizárólag oktatási tevékenység céljára, javasolja az ingatlan bérbeadását Ezer Gyerek Egyesület részére. Azzal a feltétellel, hogy a birtokba adás a bérlő részére csak abban az esetben valósulhat meg, ha az ingatlan már a bérbeadó birtokában van. 
Főmérnökség véleménye: A műszaki szempontokat figyelembe véve kifogást nem emel, az előterjesztésben foglaltakkal egyetért.
Jogi Főosztály véleménye: az előterjesztésben közölt adatok, egyéb információk alapján az előterjesztéshez jogi észrevételt nem tesz.
III. Bizottsági vélemények

Az előterjesztést a Gazdasági Bizottság tárgyalja. 
IV. Döntési javaslat
I.

Budapest Főváros XIV. Kerület Zugló Önkormányzata Képviselő-testülete elfogadja az előterjesztés 7. mellékletét képező, az önkormányzat tulajdonában álló helyiség (Budapest XIV. kerület Egressy út 178/G (hrsz.: 31484/593)) bérbeadásáról szóló …/2021. (… …) határozati javaslatot.
II.

Budapest Főváros XIV. Kerület Zugló Önkormányzata Képviselő-testülete elfogadja az előterjesztés 8. mellékletét képező, az önkormányzat tulajdonában álló helyiség (Budapest XIV. kerület Egressy út 178/G (hrsz.: 31484/593)) bérbeadásáról szóló …/2021. (… …) határozati javaslatot.
A határozathozatal a Magyarország helyi önkormányzatairól szóló 2011. évi CLXXXIX. törvény 47. § (1)-(2) bekezdései, valamint 50. §-a alapján egyszerű szótöbbséget igényel.
Budapest, 2021. november 23.









     Horváth Csaba
                                                                                                                 polgármester 

Mellékletek:
1. sz. melléklet: tulajdoni lap

2. sz. melléklet: hirdetmény 

3. sz. melléklet: 53/2021. (IX.2.) GB bizottsági határozat és az azzal jóváhagyott bérleti szerződés szövege
4. sz. melléklet: bérleti díj realitás vizsgálat 
5. sz. melléklet: bérbevételi ajánlat (Ezer Gyerek Egyesület) + civil szervezetek jegyzéke
6. sz. melléklet: Közép-Pesti Tankerületi Központ megkeresése  
7. sz. melléklet: határozati javaslat
8. sz. melléklet: határozati javaslat
Az előterjesztést készítette:

Zuglói Városgazdálkodási Közszolgáltató Zrt.

Ingatlangazdálkodási Igazgatóság
Kisné Patkó Boglárka ingatlangazdálkodási igazgató
7. sz. melléklet a 123-…/2021. előterjesztéshez
Budapest Főváros XIV. Kerület Zugló Önkormányzata
Képviselő testülete
…./2021. (…..) önkormányzati határozata
Az önkormányzat tulajdonában álló helyiség bérbeadása 
(Budapest XIV. kerület Egressy út 178/G (hrsz.: 31484/593))
Budapest Főváros XIV. Kerület Zugló Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 41. § (4) bekezdése és 59. § (3) bekezdése alapján e határozat meghozatala tekintetében a Gazdasági Bizottság – Budapest Főváros XIV. Kerület Zugló Önkormányzata tulajdonában álló helyiségek bérbeadásáról 13/2020. (V.12.) önkormányzati rendelet 2. § (2) bekezdése h) pontjában írt – hatáskörét visszavonja és úgy dönt, hogy: 
Bérbe adja a Budapest XIV. kerület, Egressy út 178/G szám alatti, ingatlan nyilvántartás szerint 31484/593 hrsz-ú, 11.735 m2 alapterületű kivett iskola megnevezésű ingatlan, 3.313 m2 alapterületű iskolaépületet 5.300.000. Ft +ÁFA/hó bérleti díj megfizetése mellett, az Ezer Gyerek Egyesület részére kizárólag oktatási tevékenység céljára, határozatlan időtartamra, a hirdetményben előírt feltételekkel (pl. felmondás módja, felmondási idő), a Gazdasági Bizottság által jóváhagyott szerződés szerint, de azzal a módosítással, kiegészítéssel, hogy a szerződés a volt bérlő (jelenleg jogcím nélküli használó) vagy a Közép-Pesti Tankerületi Központ által az Önkormányzat részére történő birtokbaadás napját követő nap közül a későbbi időpontban lép hatályba, valamint az Ezer Gyerek Egyesület azt is tudomásul veszi, hogy a szerződés hatályba lépésének napja egyben a birtokba lépés napja.
Határidő: Szerződés aláírására: a döntéstől számított 45 nap 
Felelős: Horváth Csaba polgármester (Zuglói Zrt. Baracskai Gábor)
8. melléklet a 123-…/2021. előterjesztéshez
Budapest Főváros XIV. Kerület Zugló Önkormányzata

Képviselő testülete
…./2021. (…..) önkormányzati határozata
Az önkormányzat tulajdonában álló helyiség bérbeadása 
(Budapest XIV. kerület Egressy út 178/G (hrsz.: 31484/593))
Budapest Főváros XIV. Kerület Zugló Önkormányzata Képviselő-testülete úgy dönt, hogy:
Bérbe adja a Budapest XIV. kerület, Egressy út 178/G szám alatti, ingatlan nyilvántartás szerint 31484/593 hrsz-ú, 11.735 m2 alapterületű kivett iskola megnevezésű ingatlan, 3.313 m2 alapterületű iskolaépületet 5.300.000. Ft +ÁFA/hó bérleti díj megfizetése mellett, a Közép-Pesti Tankerületi Központ részére kizárólag oktatási tevékenység céljára, határozott időtartamra, a bérleti jogviszony kezdete a megjelölt ingatlan Budapest Főváros XIV. kerület Zugló Önkormányzata által a volt bérlőtől (jelenleg jogcím nélküli használótól) történő birtokbavételt követő nap, azzal, hogy a határozott időtartam a Közép-Pesti Tankerületi Központ által oktatási tevékenységre használt Budapest XIV. kerület Columbus utca 11. szám alatti Intézmény bővítése tárgyában folyó kivitelezési munkák befejezéséig, de legfeljebb  2022. december 31. napjáig tart. A határozat szerinti szerződés a Gazdasági Bizottság által kerül jóváhagyásra. A bérleti szerződés hatálybalépésnek feltétele annak közjegyzői okiratba foglalása. Felkéri a Gazdasági Bizottságot, hogy a jelen határozatra is tekintettel hagyja jóvá a bérleti szerződést.
Határidő: A Gazdasági Bizottsághoz előterjesztés benyújtására: 15 nap, a szerződés aláírására: a döntéstől számított 60 nap 
Felelős: Horváth Csaba polgármester (Zuglói Zrt. Baracskai Gábor) 

